**Ludas Községi Önkormányzat Képviselő-testületének**

**10/2018. (XI.19.) önkormányzati rendelete**

**a téli tűzifa támogatásról**

Ludas Községi Önkormányzat Képviselőtestülete Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. a pontjában meghatározott feladatkörében, a szociális igazgatásról és a szociális ellátásokról szóló 1993. évi III. törvény 26. §-ában foglalt felhatalmazás alapján a következőket rendeli el:

**1.§**

(1) Ludas Községi Önkormányzat képviselő-testülete a szociálisan rászorulók részére természetbeni tüzelőanyag-támogatásként, ellenszolgáltatás nélkül, kérelmezőnként legfeljebb 5 m3 keménylombú tűzifa támogatást biztosíthat a jelen rendelet 2. § - ában meghatározott szerint – a szociálisan rászorulónak minősülő, Ludas településen állandó bejelentett lakóhellyel, vagy ennek hiányában tartózkodási hellyel rendelkező, szociálisan rászorulónak minősülő magánszemélyeknek.

(2) Egy háztartáson belül legfeljebb egy fő részesülhet a jelen rendelet szerinti ellátásban.

**2.§**

(1) Szociálisan rászoruló az, akinek háztartásában az egy főre jutó jövedelem nem éri el az e rendelet kihirdetésekor hatályos öregségi nyugdíj legkisebb összegének 250%-át és vagyonnal nem rendelkezik.

(2) A szociálisan rászorulók között előnyt élvez, aki a kérelem benyújtásakor

1. aktív korúak ellátására,
2. időskorúak járadékára, adósságkezelési támogatáshoz kapcsolódó adósságcsökkentési támogatásra, vagy
3. települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos  támogatásban részesülők) jogosult.

(2a) A szociálisan rászorulók között előnyt élvez az is, aki családjában a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevel.

(3) E rendelet alkalmazásában:

a) háztartás: a szociális igazgatásról és szociális ellátásokról szóló 1993. évi III. törvény (a továbbiakban: az Szt.) szerinti háztartás,

b) jövedelem: az Szt. szerinti jövedelem,

c) vagyon: az Szt. szerinti vagyon.

**3. §**

 (1) A tűzifa támogatás megállapítás iránti kérelmeket az e rendelet 1. melléklete szerinti nyomtatványon tárgyév december 14. napjáig – amennyiben a rendelkezésre álló tűzifa-keret nem merül ki, legkésőbb tárgyévet követő év január 31. napjáig – lehet benyújtani Ludas Községi Önkormányzat székhelyére.

(2) A kérelem elbírálásának jogkörét a képviselő-testület a szociális bizottságra ruházza át.

(3) A kérelemhez csatolni kell a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006.(III.27.) Korm. rendelet 1. számú melléklete szerinti vagyonnyilatkozatot, valamint a háztartásban élők egy hónapnál nem régebbi jövedelemigazolását, valamint egyéb jövedelmet igazoló igazolást.

**4. §**

A szociális bizottság elutasítja a kérelmet, ha

a) a kérelmező a kérelmet nem az e rendelet szerinti formanyomtatványon nyújtotta be,

b) ha az 5. § alkalmazásával valamennyi természetbeni juttatásként nyújtandó tűzifa-keret kimerült.

**5. §**

(1) A szociális bizottság  a kérelmek elbírálása során először a 2.§ (2) bekezdésében foglalt kérelmezők ügyében hoz döntést.

(2) Amennyiben az (1) bekezdésben foglaltakat követően még rendelkezésre áll  természetbeni juttatásként nyújtható tűzifa-keretből, a szociális bizottság  elbírálja a 2.§ (2) bekezdésében foglaltaknak nem megfelelő, szociálisan rászoruló kérelmezők kérelmeit is.

(3) Amennyiben az (1) – (2) bekezdésben foglalt rendelkezések végrehajtását követően még rendelkezésre áll tűzifa, úgy azt a határidőben benyújtott kérelmeket a szociális bizottság  akként bírálja el, hogy a támogatásból a legalacsonyabb jövedelemmel rendelkező kérelmezők részesülhetnek.

**6. §**

(1) Ez a rendelet 2018. november 23-án lép hatályba és 2019. március 31-én hatályát veszti.

(2) A rendelet hatálybalépésével egyidejűleg hatályát veszti a Ludas Községi Önkormányzat Képviselő-testületének 13/2017. (XI.14.) önkormányzati rendelete a téli tűzifa támogatásról.

**Csatolmányok**

| **Megnevezés** | **méret** |
| --- | --- |
| [1. melléklet](http://njt.hu/onkorm/attachments2/adl_id/1598/232838/329718/1544617461_1.%20melleklet.docx) | 14.62 KB |

**1. melléklet**

**a 10/2018. (XI. 19.) Önkormányzati rendelethez**

**KÉRELEM**

**I. Személyi adatok**

**1. A kérelmező személyre vonatkozó adatok:**

Neve:

Születési neve:

Anyja neve:

Születés helye, ideje:

Lakóhely: \_ \_ \_ \_ irányítószám település utca/út/tér házszám Tartózkodási hely: \_ \_ \_ \_ irányítószám település utca/út/tér házszám

Társadalombiztosítási Azonosító Jele: \_ \_ \_ - \_ \_ \_ - \_ \_ \_

**2. Kérelmezővel közös háztartásában élők száma:** ............ fő.

**3. Kérelmező háztartásában élők személyi adatai:**

|  |  |  |
| --- | --- | --- |
| **NÉV** | **SZÜLETÉSI HELY, IDŐ** | **ANYJA NEVE** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

4. Kijelentem, hogy a kérelem benyújtásának időpontjában:

a) aktív korúak ellátásában,

b) időskorúak járadékában,

c) adósságcsökkentési támogatásban,

d) lakásfenntartási támogatásban részesülök.

e) vagy a családomban a gyermekek védelméről és a gyámügyi igazgatásról szóló törvény szerint halmozottan hátrányos gyermeknek minősülő gyermek él.

**(A megfelelő aláhúzandó!)**

**II. Jövedelmi adatok**

**A kérelmező, valamint a vele közös háztartásban élő személyeknek a havi jövedelme forintban:**

|  |  |  |  |
| --- | --- | --- | --- |
|  | **A.** | **B.** | **C.** |
|  | **A jövedelem típusa** | **Kérelmező** | **A kérelmezővel egy háztartásban élő személyek** |
| **1.** | **Munkaviszonyból és más foglalkoztatási jogviszonyból származó ebből: közfoglalkoztatásból származó** |  |  |
| **2.** | **Társas és egyéni vállalkozásból, őstermelői, illetve szellemi és más önálló tevékenységből származó** |  |  |
| **3.** | **Táppénz, gyermekgondozási támogatások** |  |  |
| **4.** | **Nyugellátás és egyéb nyugdíjszerű rendszeres szociális ellátások** |  |  |
| **4.** | **Nyugellátás és egyéb nyugdíjszerű rendszeres szociális ellátások** |  |  |
| **5.** | **Önkormányzat, járási hivatal és munkaügyi szervek által folyósított ellátások** |  |  |
| **6.** | **Egyéb jövedelem** |  |  |
| **7.** | **Összes jövedelem** |  |  |

**III. Nyilatkozatok**

Felelősségem tudatában kijelentem, hogy - életvitelszerűen a lakóhelyemen vagy a tartózkodási helyemen élek\* (a megfelelő rész aláhúzandó), - a közölt adatok a valóságnak megfelelnek.

Tudomásul veszem, hogy a kérelemben közölt jövedelmi adatok valódiságát a szociális igazgatásról és a szociális ellátásokról szóló 1993. évi III. törvény 10. §-ának (7)

bekezdése alapján a szociális hatáskört gyakorló szerv - a NAV hatáskörrel és illetékességgel rendelkező adóigazgatósága útján - ellenőrizheti.

Kijelentem, hogy rendelkezem olyan fűtési rendszerrel, amely alkalmas a tűzifa eltüzelésére.

Hozzájárulok a kérelemben szereplő adatoknak a szociális igazgatási eljárás során történő felhasználásához.

**Dátum: ................................................**

kérelmező aláírása háztartás nagykorú tagjainak aláírása